《同胜之明叔游东郊》
宋代·韩维

仲冬景气佳，旷然思远涉。
晨遵大堤去，寒日在马鬣。
浮屠红尘大，楼殿焕层叠。
地遐幽景闲，瑶碧秀林叶。
清香时出箔，余经尚委笈。
跻阁眺远陂，浮阳来晔晔。
花枝亦已柔，行见春露浥。
久耽田野乐，况与贤俊接。
逍遥永日暇，尘事不过睫。
昔人重时晷，所志树勋业。
慨予胡不然，空陋无所挟。
诗情朝生肠，酒气暮醺颊。
陶陶大化内，得此自为惬。
诸君能够从，游履方屡蹑。

作者简介：韩维（1017年～1098年），字持国，开封雍丘（今河南杞县）人。韩亿子，与韩绛、韩缜等为兄弟。以父荫为官，父死后闭门不仕。仁宗时由欧阳修荐知太常礼院，不久出通判泾州。为淮阳郡王府记室参军。英宗即位，召为同修起居注，进知制诰、知通进银台司。神宗熙宁二年（1069年）迁翰林学士、知开封府。因与王安石议论不合，出知襄州，改许州，历河阳，复知许州。哲宗即位，召为门下侍郎，一年馀出知邓州，改汝州，以太子少傅致仕。绍圣二年（1095年）定为元祐党人，再次贬谪。元符元年卒，年八十二。有集三十卷，因曾封南阳郡公，定名为《南阳集》（《直斋书录解题》卷一七）。《宋史》卷三一五有传。